राजधानी दिल्ली के सफदरजंग अस्पताल के नए ओपीडी भवन में गुरुवार को आग लग गई। जिस समय वहां आग लगी, तब कुछ लोग वहीं मौजूद थे। इनमें से दो रेसिडेंट डॉक्टर और एक नर्सिंग अधिकारी झुलस गए। आग लगने के कारणों का पता करने के लिए अस्पताल प्रशासन ने घटना की जांच के लिए समिति बनाई है। सफदरजंग अस्पताल के नए ओपीडी भवन के चौथे तल पर नेत्र रोग विभाग के ऑपरेशन थियेटर में आग लग गई थी, जिसकी रिपोर्ट अस्पताल के अधीक्षक डॉ.राजेंद्र शर्मा को सौंप दी गई है।